marsh-mellow/hindi_wikipedia huggingface dataset:
बोल बच्चन एक भारतीय बॉलीवुड फ़िल्म है। जिसका निर्देशन रोहित शेट्टी ने किया है। इस फ़िल्म का निर्माण अजय देवगन और ढीलिन मेहता ने किया है। इस फ़िल्म में मुख्य किरदार में अजय देवगन, अभिषेक बच्चन, प्राची देसाई, असिन और कृष्णा अभिषेक हैं। इस फ़िल्म के गाने में शुरुआत में अमिताभ बच्चन की विशेष उपस्थिती हैं।

 कहानी 
अब्बास अली (अभिषेक बच्चन) अपनी बहन सानिया (असिन) के साथ चाँदनी चोक में रहता था। लेकिन उसकी नौकरी चले जाने के कारण उसे उस जगह को छोड़ कर गाँव जाना पड़ा। जहाँ उसे पृध्वी राज रघुवंशी के यहाँ नौकरी मिल जाती है। लेकिन वह अपना नाम उसे अभिषेक बताता है। इसी के साथ वह अनेकों झूठ बोलता रहता है जिसमें (कृष्णा अभिषेक) उसकी सहायता करता है। पृथ्वी को सानिया से प्यार हो जाता है। साथ ही राधिका (प्राची देसाई) जो पृथ्वी की बहन है, उसे और अब्बास दोनों को प्यार हो जाता है। अंत में जब पृथ्वी को यह पता लगता है की उसे सभी झूठ बोल रहे हैं तो वह क्रोधित हो जाता है और बाकी सभी वहाँ से भाग जाते हैं। लेकिन अंत में सब ठीक हो जाता है और पृध्वी भी उन सभी की बात मान लेता है।

 कलाकार 
 अजय देवगन - पृध्वी राज रघुवंशी

 अभिषेक बच्चन - अब्बास अली  अभिषेक बच्चन
 प्राची देसाई - राधिका रघुवंशी
 असिन - सानिया  अपेक्षा
 कृष्णा अभिषेक - रवि शास्त्री

(   )  ,  ,          
:     .

सन्दर्भ

बाहरी कड़ियाँ
 

श्रेणी:2012 में बनी हिन्दी फ़िल्म
बोल बेबी बोल फॉक्स टेलीविजन स्टूडियोज द्वारा निर्मित एक हिंदी म्यूजिकल गेम शो है जो स्टार वन पर शुक्रवार और शनिवार की रात को प्रसारित होता है। यह अमेरिकी शो डोंट फॉरगेट द लिरिक्स पर आधारित है! . अदनान सामी द्वारा होस्ट किया गया,  इस शो में उन प्रतियोगियों को दिखाया गया, जिनसे लोकप्रिय बॉलीवुड गानों के बोल पर सवाल किया गया था। सही उत्तर देने वाले प्रतियोगी 25 लाख रुपये तक जीत सकते हैं, जो लगभग 64,000 अमेरिकी डॉलर के बराबर है।

 पुरस्कार 
सही गीत पंक्तियाँ इनाम 1 रु. 5,000 2 रु. 10,000 3 रु. 25,000 4 रु. 50,000 5 रु. 75,000 6 रु. 100,000 7 रु. 300,000 (यदि खिलाड़ी 2,500,000 रुपये में खेलना चाहता है। ) 8 रु. 500,000 9 रु. 1,000,000 10 रु. 2,500,000 (शीर्ष पुरस्कार)

 संदर्भ 

 बाहरी संबंध 

 आधिकारिक साइट
श्रेणी:भारतीय गेम शो
श्रेणी:स्टार वन के धारावाहिक
श्रेणी:भारतीय वास्तविकता टेलीविजन श्रृंखला
बोल भारमली  राजस्थानी भाषा के विख्यात साहित्यकार सत्यप्रकाश जोशी द्वारा रचित एक काव्य है जिसके लिये उन्हें सन् 1977 में राजस्थानी भाषा के लिए साहित्य अकादमी पुरस्कार से सम्मानित किया गया।

 सन्दर्भ 

श्रेणी:साहित्य अकादमी द्वारा पुरस्कृत राजस्थानी भाषा की पुस्तकें
बोल राधा बोल 1992 में बनी हिन्दी भाषा की फिल्म है। इसका निर्देशन डेविड धवन द्वारा किया गया है और मुख्य भूमिकाओं में ऋषि कपूर और जूही चावला है। फिल्म जारी होने के बाद एक बड़ी हिट बनी थी और साल की सबसे ज्यादा कमाई करने वाली फिल्मों में से एक थी। जूही चावला को फिल्म में उनके प्रदर्शन के लिए फ़िल्मफ़ेयर सर्वश्रेष्ठ अभिनेत्री पुरस्कार में नामांकन मिला।

 संक्षेप 
किशन मल्होत्रा (ऋषि कपूर) बड़ा व्यापारी है। उसके घर में उसकी माँ सुमित्रा (सुषमा सेठ) और चाचा शांति प्रसाद (आलोक नाथ) है। उसका चचेरा भाई भानू (मोहनीश बहल) कम्पनी में धोखाधड़ी करता है। वह उसे घर से निकाल देते हैं। एक नई फेक्टरी खोलने के लिये किशन एक गाँव में जाता है। वहाँ उसे सुंदर युवती राधा (जूही चावला) मिलती है। किशन और राधा धीरे-धीरे एक दूसरे के साथ प्यार में पड़ते हैं। किशन काम के बाद गांव (और राधा) छोड़ देता है और उससे वादा करता है कि वह वापस आ जाएगा। घर पर उसे पता चलता है कि उसकी माँ मर चुकी है और वहाँ तो पहले से किशन है जो उसका हमशक्ल है। उसको पाखंडी समझ कर घर से निकाल दिया जाता है।

किशन अपने ऑफिस में घुस जाता है और जानकारी इकट्ठा करता है। लेकिन उसे पकड़ लिया जाता है और जेल में डाल दिया जाता है। राधा भी शहर में आती है और नकली किशन को अय्याशी करते हुए देख गलत समझती है। उसी वक्त किशन गूँगा (शक्ति कपूर) की मदद से जेल से फरार होता है और राधा के साथ गोवा पहुँच जाता है। वहाँ उसे पता चलता है कि नकली किशन असल में टोनी ब्रैगैंजा (ऋषि कपूर) है जो एक क्लब में काम करता है। वहाँ वो उसके बारे में सारी जानकारी इकट्ठा कर लेता है। वह वापिस जाते हैं और राधा रीटा बनकर टोनी के यहाँ अंदर तक पहुँचती है। वह बदमाशों के बीच दरार पैदा करती है। गुस्से में टोनी अपने सहयोगियों को अपने तुरुप के इक्के की धमकी देता है।

अब नाराज साथी उसे खेल के पीछे असली आदमी के पास ले जाते हैं, जो किशन के चाचा है। अब, टोनी अपना तुरुप का इक्का दिखाता है - कि किशन की मां अभी भी जीवित है और उसके आदमियों ने उसे कैद में रखा है। टोनी उस स्थान पर जाता है जहां उसने किशन की मां को छुपाया है और उसे विश्वास दिलाता है कि वह किशन है। किशन भी वहां पहुँचता है। किशन की मां पता लगाती है कि उसका बेटा कौन है। बस तभी, सभी खलनायक टोनी के अड्डे में आ पहुँचते हैं। वहाँ हाथा-पाई में सभी पकड़े जाते हैं और सब ठीक हो जाता है।

 मुख्य कलाकार 
 ऋषि कपूर  किशन मल्होत्रा  टोनी
 जूही चावला  राधा  रीटा
 सुषमा सेठ  सुमित्रा मल्होत्रा 
 आलोक नाथ  शांति प्रसाद 
 मोहनीश बहल  भानू 
 किरन कुमार  इंस्पेक्टर ढोलकिया 
 कादर ख़ान  जुगनूँ
 टीकू तलसानिया  सरपंच 
 शक्ति कपूर  गूँगा  इंस्पेक्टर भिड़े 
 हरीश पटेल  ऑफिस का नौकर 
 अंजान श्रीवास्तव  सेवक राम 
 जगदीश राज  पुलिस कमिश्नर 
 राजेन्द्रनाथ  अंधा आदमी (कैमियो) 
 युनुस परवेज़  

 संगीत 

 नामांकन और पुरस्कार 
प्राप्तकर्ता और नामांकित व्यक्तिपुरस्कार वितरण समारोहश्रेणीपरिणाम  जूही चावलाफिल्मफेयर पुरस्कार  फ़िल्मफ़ेयर सर्वश्रेष्ठ अभिनेत्री पुरस्कार  

 बाहरी कड़ियाँ 
 

श्रेणी:1992 में बनी हिन्दी फ़िल्म
श्रेणी:आनंदमिलिंद द्वारा संगीतबद्ध फिल्में
बोल अफ्रीका के चाड देश में स्थित एक शहर है। यह उस देश के लाक प्रदेश में स्थित है और उस प्रदेश की राजधानी भी है। यह चाड झील के किनारे बसा हुआ था, लेकिन झील सिकुड़ने से अब उसका तट यहाँ से दूर हो गया है।

 इन्हें भी देखें 
 चाड झील
 लाक (प्रदेश)
 चाड के प्रदेश
 चाड

 सन्दर्भ 

श्रेणी:लाक प्रदेश
श्रेणी:चाड के आबाद स्थान
बोलगढ़ () भारत के ओड़िशा राज्य के खोर्धा ज़िले में स्थित एक गाँव है। राष्ट्रीय राजमार्ग 57 यहाँ से गुज़रता है।" :   ,"   ,  , 2001"  ,"  (), 1964"  ,"    ,  , 2017,  9781787011991

 इन्हें भी देखें 
 खोर्धा ज़िला

 सन्दर्भ 

श्रेणी:खोर्धा ज़िला
श्रेणी:ओड़िशा के गाँव
श्रेणी:खोर्धा ज़िले के गाँव
बोलचाल की भाषा (   ) वह भाषा-शैली है जो अनौपचारिक () बातचीत या लेखन में प्रयुक्त होती है।

सन्दर्भ

इन्हें भी देखें
साधु भाषा
अपभाषा (स्लैंग)

श्रेणी:भाषा
बोलान (उर्दू:  ) दर्रा पाकिस्तान में बलूचिस्तान का एक प्रमुख दर्रा है जो क्वेटा को जैकोबाबाद से जोड़ता है।

श्रेणी:पाकिस्तान के पहाड़ी दर्रे
श्रेणी:दर्रा

श्रेणी:ऐतिहासिक मार्ग
एम आर आई में मुँह द्वारा बोलने की क्रिया की जाँच
बोलना () वाक-शक्ति द्वारा ध्वनियों को जोड़कर बने एक विस्तृत शब्दकोश के शब्दों का प्रयोग कर के करी गई संचार की क्रिया को कहते हैं। आमतौर पर प्रभावशाली संचार के लिये बोलने में कम-से-कम १,००० शब्दों का प्रयोग देखा गया है। हर शब्द को स्वर और व्यंजन वर्णों का स्वानिक मिश्रण कर के बनाया जाता है। इन शब्दकोशों और उनमें से शब्द चुनकर वाक्यों में संगठित करने वाले वाक्यविन्यास में कई विविधताएँ हो सकती हैं जिस कारणवश विश्व में हज़ारों मानवीय भाषाएँ देखी जाती हैं। अधिकतर मानव दो या उस से अधिक भाषाओं में संचार करने में सक्षम होते हैं, यानि बहुभाषी (पॉलिग्लाट, ) होते हैं। वही वाक-शक्तियाँ जो मानवों को बोलने की योग्यता देती हैं, गाने में भी प्रयोग होती हैं। बहरे लोगों में हाथ व अंगुलियों द्वारा बनाई आकृतियों से भी पूरे रूप से संचार होता है।()

 इन्हें भी देखें 
 स्वनविज्ञान
 संचार
 उदाहरण

 सन्दर्भ 


श्रेणी:भाषा
श्रेणी:मौखिक संचार
बोलनागरी लिनक्स में देवनागरी हेतु एक फोनेटिक आइऍमई है। इसे ऍक्सकेबी (ऍक्स विण्डो सिस्टम हेतु इनपुट लाइब्रेरी) के द्वारा अन्य प्लेटफॉर्म पर भी उपयोग में लाया जा सकता है।

यह सराय के सहयोग से इण्डलिनक्स द्वारा विकसित किया गया है।

 कुंजीपटल खाका 
240बोलनागरी कीबोर्ड खाका

 इन्हें भी देखें 
 इनस्क्रिप्ट, देवनागरी का मानक कीबोर्ड लेआउट।

 बाहरी कड़ियाँ 
 परियोजना मुखपृष्ठ

श्रेणी:हिन्दी टाइपिंग
श्रेणी:हिन्दी कम्प्यूटिंग
बोलपुर लोक सभा निर्वाचन क्षेत्र''' भारत के पश्चिम बंगाल राज्य का एक लोक सभा निर्वाचन क्षेत्र है।

 विधानसभा क्षेत्र 
पश्चिम बंगाल में निर्वाचन क्षेत्रों के परिसीमन के संबंध में परिसीमन आयोग के 2006 आदेश के अनुसार  संसदीय निर्वाचन क्षेत्र संख्या 41 बोलपुर,  अनुसूचित जाति (एससी) के लिए आरक्षित, निम्नलिखित  विधानसभा खंडों से बना है  
  केतुग्राम (विधानसभा क्षेत्र संख्या 271)
  मंगलकोट (विधानसभा क्षेत्र संख्या 272)
  औसग्राम (एससी) (विधानसभा क्षेत्र संख्या 273)
  बोलपुर (विधानसभा क्षेत्र क्रमांक 286)
  नानूर (एससी) (विधानसभा क्षेत्र संख्या 287)
  लबपुर (विधानसभा क्षेत्र संख्या 288)
  मयूरेश्वर (विधानसभा निर्वाचन क्षेत्र संख्या 290)

परिसीमन से पहले, बोलपुर लोकसभा निर्वाचन क्षेत्र निम्नलिखित  विधानसभा खंड से बना था:औसग्राम (विधानसभा क्षेत्र) - औसग्राम (एससी) (विधानसभा निर्वाचन क्षेत्र संख्या 267), मंगलकोट (विधानसभा निर्वाचन क्षेत्र संख्या 281),  नानूर (एससी) (विधानसभा क्षेत्र संख्या 283),  बोलपुर (विधानसभा क्षेत्र संख्या 284),  लबपुर (विधानसभा निर्वाचन क्षेत्र संख्या 285),  दुबराजपुर (विधानसभा निर्वाचन क्षेत्र संख्या 286) और  मयूरेश्वर (एस सी) (विधानसभा क्षेत्र संख्या 290)

 संसद के सदस्य 
 लोकसभा  अवधि  निर्वाचन क्षेत्र  . का नाम।  पार्टी संबद्धता  चौथी  1967-71  बोलपुर   ए.के.चंदा  भारतीय राष्ट्रीय कांग्रेस पांचवीं  1971-77  सरादिश रॉय  भारतीय कम्युनिस्ट पार्टी (मार्क्सवादी) छठवीं1977-80 सरादिश रॉय भारतीय कम्युनिस्ट पार्टी (मार्क्सवादी) सातवीं1980-84सरादिश रॉय भारतीय कम्युनिस्ट पार्टी (मार्क्सवादी)आठवीं1984-85सरादिश रॉय भारतीय कम्युनिस्ट पार्टी (मार्क्सवादी)उप चुनाव, 19851985-89सोमनाथ चटर्जीभारतीय कम्युनिस्ट पार्टी (मार्क्सवादी) नौवीं1989-91सोमनाथ चटर्जीभारतीय कम्युनिस्ट पार्टी (मार्क्सवादी) दसवीं1991-96सोमनाथ चटर्जीभारतीय कम्युनिस्ट पार्टी (मार्क्सवादी) ग्यारहवीं1996-98सोमनाथ चटर्जीभारतीय कम्युनिस्ट पार्टी (मार्क्सवादी) बारहवीं1998-99सोमनाथ चटर्जीभारतीय कम्युनिस्ट पार्टी (मार्क्सवादी) तेरहवीं1999-04सोमनाथ चटर्जी  भारतीय कम्युनिस्ट पार्टी (मार्क्सवादी)चौदहवीं2004-09सोमनाथ चटर्जीभारतीय कम्युनिस्ट पार्टी (मार्क्सवादी)पंद्रहवीं2009-14डा. राम चंद्र डोमभारतीय कम्युनिस्ट पार्टी (मार्क्सवादी)  सोलहवीं2014-19अनुपम हाजरासर्वभारतीय तृणमूल कांग्रेस सत्रहवी2019-असित कुमार मालसर्वभारतीय तृणमूल कांग्रेस
 

श्रेणी:पश्चिम बंगाल के लोकसभा निर्वाचन क्षेत्र
बोलपुर भारत में पश्चिमी बंगाल राज्य के बीरभूम जिले में, हाबड़ा से १४५ किमी उत्तरपश्चिम की ओर एक नगर है। स्थिति : 23 डिग्री 40 मिनट उ.अ. तथा 87 डिग्री 42 मिनट पू. दे.। सन् 1921 में श्री रवींद्रनाथ ठाकुर ने एक ग्रामविद्यालय की स्थापना के लिए इस स्थान को चुना था जिसके फलस्वरूप शांतिनिकेतन की स्थापना हुई और वृक्षों की छाया में शिक्षण कार्य प्रारंभ हुआ जो आज भी बहुत कुछ वैसा ही होता है, यद्यपि प्रयोगशालाओं के लिए अब इमारतें बन गई हैं। यहाँ बड़ी-बड़ी इमारतें नहीं हैं। 

स्वतंत्रताप्राप्ति के बाद यह संस्था विश्वभारती विश्वविद्यालय के रूप में विकसित हुई जहाँ ग्रामोद्योग, चित्रकला, मूर्तिकला, गायन, नृत्यकला एवं विभिन्न भारतीय भाषाओं के अतिरिक्त चीनी, जापानी, जर्मन, फ्रांसीसी आदि विदेशी भाषाओं के अध्ययन की विशेष व्यवस्था है। इस विश्वविद्यालय के कुलपति रवींद्रनाथ ठाकुर, जवाहरलाल नेहरू, लालबहादुर शास्त्री यथासमय रह चुके हैं। इस संस्था में भारत के विभिन्न भागों से ही नहीं वरन् विदेशों से भी शिक्षार्थी एकत्र होते हैं और अपने ज्ञान की वृद्धि करते हैं।

इन्हें भी देखें
विश्वभारती
शान्तिनिकेतन

 बाहरी कड़ियाँ 

सन्दर्भ

श्रेणी:पश्चिम बंगाल के शहर
श्रेणी:बीरभूम ज़िला
श्रेणी:बीरभूम ज़िले के नगर
बोलबा () भारत के झारखण्ड राज्य के सिमडेगा ज़िले में स्थित एक गाँव है। यह इसी नाम के सामुदायिक विकास खंड का मुख्यालय भी है।"        ,"   ,  , 2003"    ,"  ,   , 2002

 इन्हें भी देखें 
 सिमडेगा ज़िला

 सन्दर्भ 

श्रेणी:सिमडेगा ज़िला
श्रेणी:झारखण्ड के गाँव
श्रेणी:सिमडेगा ज़िले के गाँव
बोलवार मोहम्मद कुन्ही   कन्नड़ भाषा के विख्यात साहित्यकार हैं। इनके द्वारा रचित एक उपन्यास स्वतंत्रायदा ओटा  के लिये उन्हें सन् २०१६ में साहित्य अकादमी पुरस्कार से सम्मानित किया गया।

 सन्दर्भ 

श्रेणी:साहित्य अकादमी द्वारा पुरस्कृत कन्नड़ भाषा के साहित्यकार
रूसी सोशल डेमाक्रेटिक लेबर पार्टी का वह पक्ष बोलशेविक पार्टी कहलाया, जो दूसरे पक्ष से अपेक्षाकृत अधिक उग्र था और बुर्जुआवर्ग के विरुद्ध सीधी क्रांति में विश्वास रखता था। 1898 में नौ मार्क्सवादियों ने मिंस्क में रूसी सोशल डेमॉक्रेटिक पार्टी की स्थापना की थी। वस्तुत: रूस में मार्क्सवादी आंदोलन की श्रृंखला "श्रमिक-मुक्ति-संघर्ष-संघ" (यूनिअन फ़ॉर द स्ट्रगल फ़ॉर इमैंसिपेशन ऑव लेबर) की स्थापना के साथ 1883 में आरंभ हो गई थी। इस संगठन का प्राथमिक लक्ष्य औद्योगिक श्रमिकों में मार्क्स और एंजेल्स के दर्शन का प्रचार करना था। 1890 के पश्चात् रूस के प्राय: सभी मुख्य औद्योगिक केंद्रों - मास्को, कीएव और एकातिरीनोस्लाव - में इस क्रांतिकारी आंदोलन की जड़ें गहराई से पैठ गई। शु डिग्री से ही इस आंदोलन को सुधारवादी अर्थशास्त्रियों और ऐसे पक्षों से संघर्ष करना पड़ा जो (1) श्रमिक आंदोलन का आर्थिक समाधान तक ही सीमित रखना चाहते थे और (2) तत्कालीन उदारवादी बुर्जुआ आंदोलन से समझौता कर लेना चाहते थे।

20वीं सदी के आरंभ में निकोलाई लेनिन, जो सोशल डिमॉक्रेटिक लेबर पार्टी का सर्वाधिक प्रभावशाली नेता था, पार्टी के मुखपत्र इस्क्रा (चिनगारी) का प्रधान संपादक था। पार्टी के द्वितीय अधिवेशन (ब्रूसेल्स और लंदन, जुलाई-अगस्त, 1903) में सदस्यों में फूट पड़ गई और उसके दो भाग बोलशिंस्त्वो बहुमत और मेनशिंस्त्वों (अल्पमत) हो गए। बाद में दोनों बोलशेविक और मेनशेविक कहलाए, जिनका नेतृत्व क्रमश: लेनिन और मार्तोव कर रहे थे। इस समय ट्राट्स्की बड़े ढीले-ढाले तरीके से मेनशेविकों से जुड़ा हुआ था। 1903 की फूट नीति के प्रश्न पर नहीं, अपितु संगठन के प्रश्न पर हुई थी। बाद में दोनों के बीच प्रक्रियात्मक मतभेद भी पनपे। फिर भी, फूट के बावजूद दोनों पक्ष सोशल डेमॉक्रेटिक लेबर पार्टी के अधिवेशनों में भाग लेते रहे। पार्टी के प्राग अधिवेशन (1918) में बोलशेविकों ने एक निर्णयात्मक कदम उठाकर मेनशेविकों को पार्टी से निकाल दिया। बोलशेविकों ने बुर्जुआ वर्ग के विरुद्ध सीधे संघर्ष और सर्वहारा के अधिनायकवाद का नारा दिया था। दूसरी ओर मेनशेविक क्रमिक परिवर्तन और संसदीय तथा संवैधानिक पद्धतियों द्वारा जार की एकशाही समाप्त करने के पक्षपाती थे। मार्च, 1917 में बोलशेविक पार्टी ने अपना संघर्ष छेड़ने की अंतिम घोषणा कर दी। संपूर्ण क्रांति (नवंबर, 1917) के बाद बोलशेविक पार्टी का नाम कम्युनिस्ट पार्टी हो गया और उसके बाद के रूस का इतिहास ही पार्टी का इतिहास है।

भारत में बोलशेविक पार्टी की स्थापना वर्तमान शती के पाँचवें दशक में कुछ मार्क्सवादी-लेनिनवादी तत्वों ने की थी। इसके संस्थापक भारतीय कम्युनिस्ट पार्टी से विलग होनेवाले लोग थे। सहकारी खेती, पूर्ण नागरिक आजादी, मुफ्त शिक्षा, विदेशी पूँजी की जब्ती, बुनियादी उद्योगों - बैंक और बीमा - का राष्ट्रीयकरण, समाजवादी देशों से विशेष संबंध और व्यापार, भारत पाक एकता और राष्ट्रमंडल से संबंध विच्छेद पार्टी की नीति के अंग हैं। पार्टीं आरंभ से बंगाल में ही सीमित रही और अब तो इसका अस्तित्व केवल कलकत्ता नगर में ही सिमटकर रह गया है।

 बाहरी कड़ियाँ 
 ,    ,   
        
     ,   
    ,  1920
     :    -- ,   

श्रेणी:साम्यवादी पार्टियाँ
श्रेणी:रूस का इतिहास
श्रेणी:सोवियत संघ

:
बोला अहमद अदेकुनले टीनुबु (जन्म 29 मार्च 1952)  एक नाइजीरियाई लेखाकार, राजनेता और नाइजीरिया के राष्ट्रपति-चुनाव हैं,  उन्होंने संक्षिप्त अवधि के दौरान 1999 से 2007 तक लागोस राज्य के गवर्नर और लागोस वेस्ट के सीनेटर के रूप में कार्य किया। तीसरा गणराज्य । 

टीनूबू ने अपना प्रारंभिक जीवन दक्षिण-पश्चिमी नाइजीरिया में बिताया और बाद में संयुक्त राज्य अमेरिका चले गए जहां उन्होंने शिकागो स्टेट यूनिवर्सिटी में लेखांकन का अध्ययन किया। वह 1980 के दशक की शुरुआत में नाइजीरिया लौट आए और सोशल डेमोक्रेटिक पार्टी के बैनर तले 1992 में लागोस वेस्ट सेनेटोरियल उम्मीदवार के रूप में राजनीति में प्रवेश करने से पहले मोबिल नाइजीरिया द्वारा एक लेखाकार के रूप में कार्यरत थे। 1993 में तानाशाह सानी अबाचा द्वारा सीनेट को भंग करने के बाद, राष्ट्रीय जनतांत्रिक गठबंधन आंदोलन के एक भाग के रूप में टीनुबु लोकतंत्र की वापसी के लिए अभियान चलाने वाला एक कार्यकर्ता बन गया। यद्यपि उन्हें 1994 में निर्वासन के लिए मजबूर किया गया था, अबाचा की 1998 की मृत्यु के बाद टीनुबु वापस लौट आए, जिससे चौथे गणराज्य में संक्रमण की शुरुआत हुई। 

ट्रांज़िशन के बाद के पहले लागोस स्टेट गवर्नर चुनाव में, पीपुल्स डेमोक्रेटिक पार्टी के डेपो सारुमी और ऑल पीपल्स पार्टी के नोसिरुदीन केकेरे-एकुन पर एलायंस फ़ॉर डेमोक्रेसी के सदस्य के रूप में टीनुबू ने बड़े अंतर से जीत हासिल की।  चार साल बाद, उन्होंने पीडीपी के फ़नशो विलियम्स पर कम अंतर से दूसरे कार्यकाल के लिए फिर से चुनाव जीता ।  टीनुबु की दो शर्तों को लागोस शहर के आधुनिकीकरण के प्रयासों और पीडीपी-नियंत्रित संघीय सरकार के साथ उनके झगड़ों द्वारा चिह्नित किया गया था।  2007 में पद छोड़ने के बाद, उन्होंने 2013 में ऑल प्रोग्रेसिव कांग्रेस के गठन में महत्वपूर्ण भूमिका निभाई   लंबा और विवादास्पद, टीनूबू का करियर भ्रष्टाचार के आरोपों और उनके व्यक्तिगत इतिहास की सत्यता के बारे में सवालों से ग्रस्त रहा है।   

श्रेणी:जीवित लोग
श्रेणी:1952 में जन्मे लोग
बोलाइन गाँठ का उदाहरण
बोलाइन () एक प्रकार की गाँठ है जिसे रस्सी के अंतिम छोर पर छल्ला या लूप बनाने के लिए बहुत पुराने समय से प्रयोग किया जाता है। इस गाँठ की विशेषता इसका आसान तरीका और स्थायित्व है क्योंकि इससे बना छल्ला भार पड़ने पर आसानी से खुलता नहीं और छल्ले का आकार भी नहीं बदलता क्योंकि यह गाँठ भार या ज़ोर पड़ने अपने स्थान से खिसकती नहीं है। इसकी उपयोगिता के कारण इसे सबसे महत्वपूर्ण गांठों में से एक माना जाता है और स्काउटिंग इत्यादि में यह शीट बेंड और क्लोव हिच (     ) के साथ तीन सर्वाधिक उपयोगी गांठों में गिनी जाती है।

श्रेणी:गांठ
बोलाकपुर खिज़िरसराय, गया, बिहार स्थित एक गाँव है।

 भूगोल 
 जनसांख्यिकी 
 यातायात 
 आदर्श स्थल 
 शिक्षा 
 सन्दर्भ 
 बाहरी कड़ियाँ 

श्रेणी:गया जिला के गाँव
बोलाख़ेन्क नूरी बेग तुर्की में उस्मान साम्राज्य के संगीतकार थे। उनके संगीत की धुनों को शास्त्रीय संगीत के शाही नमूनों के रूप में देखा जाता है।

नूरी बेग ने ख़दीजा ख़ानम से शिक्षा प्राप्त की जो देदे आफ़न्दी के बेटी थी। इसके बाद वे रज़ा आफ़न्दी के शिश्य बने जो अय्यूब ख़ातून सराय के शेख़ थे। वहाँ उन्होंने सैंकड़ों इलाहियों (भजन) और काव्य रचनाओं को सीखा। नूरी बेग के उल्लेखनीय शिश्यों में हाजी किरामी आफ़न्दी और नेइज़ेन अमीन देदे थे।

इन्हें भी देखें
 तुकी के शास्त्रीय संगीत के संगीकारों की सूची

सन्दर्भ

श्रेणी:तुर्क संगीतकार
श्रेणी:1834 में जन्मे लोग
श्रेणी:१९१० में निधन
बोलानी (दरी: ) या पारिकी (पश्तो: ) एक अफ़्ग़ानी भरवीं रोटी है, जिसे भराई के साथ तला जाता है। पतली पपड़ी होने के कारण, इसे आलू, कद्दू, लाल मसूर, कीमा जैसे विभिन्न प्रकार के भराई के साथ भरा जा सकता है। इसे दही या दोग़ के साथ परोसा जाता है।

बोलानी जन्मदिन, ब्याह, छुट्टियों जैसे विषय त्योहारों के लिए बनाया जाता है।

 सन्दर्भ
बोलिखमसाइ दक्षिणपूर्वी एशिया के लाओस देश का एक प्रान्त है। यह देश के मध्य भाग में स्थित है और पूर्व में वियतनाम तथा दक्षिण व दक्षिणपश्चिम में थाईलैण्ड के बुएंग कान व नोंग खाइ प्रान्तों से अंतर्राष्ट्रीय सीमाएँ रखता है।"    ,"  , , 2014,  9780241014547"   :   ," , 2016,  9781465452047

 इन्हें भी देखें 
 लाओस के प्रान्त
 लाओस

 सन्दर्भ 


श्रेणी:लाओस के प्रान्त
बोलिया सरकार की छतरी इंदौर केँ शासको द्वारा बनवायी गयी थी। इन छतरियोँ की वासतुकला बहुत सुंदर हैँ

 पुरातत्व, अभिलेखागार एवं संग्रहालय निदेशालय

 मध्य प्रदेश सरकार

 

 होम स्मारक इंदौर जोन इंदौर

 इंदौर

 (340) बोलिया सरकार की छतरी

 यह कलात्मक छतरी सरस्वती नदी के पूर्वी तट पर कृष्णपुरा पुल के पास स्थित है।  इसका निर्माण 1858 में सरदार चिमनाजी अप्पा साहेब बोलिया की याद में किया गया था।  बाजीराव पेशवा प्रथम के एक अधिकारी भीखेजी बोलिया को होल्कर राज्य में सूबा के पद पर नियुक्त किया गया था।  गोविंदराव बोलिया द्वितीय, गोविंदराव बोलिया के पोते, जो होल्कर के सरनजामी जागीरदार थे, का विवाह यशवंत राव प्रथम की बेटी भीमाबाई से हुआ था। चिमनजी अप्पा उनके बेटे थे।  इंदौर शहर के विकास में उनका महत्वपूर्ण योगदान है।

 ग्राउंड लेआउट में छत्री मुख्य रूप से पश्चिम की ओर है, लेकिन गर्भ-गृह में पूर्व और पश्चिम से दो प्रवेश द्वार हैं।  छतरी तक पहुँचने के लिए पूर्व और पश्चिम में सीढ़ियाँ हैं, जो परिक्रमा पथ तक जाती हैं।  परिक्रमा पथ के बाद गर्भगृह की अष्टकोणीय संरचना है।  ऊर्ध्वाधर लेआउट में जगती, अधिष्ठान और शिखर हैं।  जगती से अधिष्ठान तक सीढ़ियाँ हैं।  अधिष्ठान चौकोर आकार का है.  इसके चारों ओर युग्मित स्तंभों पर आधारित मेहराबदार प्रवेश द्वार जैसे कलात्मक दरवाजे हैं।  इन पर राजस्थान की आमेर शैली के अनुरूप अर्धचन्द्राकार मेहराबें बनी हुई हैं।

 अधिष्ठान के ऊपर एक आयताकार स्लैब का निर्माण किया गया है।  कुल मिलाकर 24 स्तंभ हैं, गर्भगृह के चारों तरफ 20 स्तंभ और प्रत्येक कोने पर 4 स्तंभ हैं।  इन स्तंभों के मध्य में अष्टकोणीय गर्भगृह स्थित है।  छतरी में मंडप एवं अर्ध मंडप की कोई योजना नहीं थी।  पूर्व और पश्चिम दिशा से अधिष्ठान की तीन सीढ़ियों से गर्भगृह में प्रवेश किया जा सकता है।  सरदार बोलिया का प्रतीक भव्य रूप से गर्भगृह में विराजमान है और उनकी पत्नियों के प्रतीक दोनों तरफ हैं।  बीच में शिवलिंग है और उसके सामने दक्षिणमुखी नंदी हैं।

 बाहरी लेआउट में छतरी भव्य है।  इसमें छत्री स्थापत्य की परंपराओं में नई शैली का समावेश है।  छतरी के शिखरों में जहां उरु श्रृंग और अंग श्रृंगों की व्यवस्था होती थी, वहीं इस छतरी में मुगल वास्तुकला का अनुसरण करते हुए गुंबददार शिखर है।  अधिष्ठान पर बने चारों द्वारों पर शिखरनुमा चित्र बने हुए हैं।  वर्टिकल लेआउट में जंघा की स्थिति स्पष्ट नहीं है।  मंदिर की वास्तुकला में जंघा भाग पर प्रतिमाएं अंकित हैं लेकिन इस छतरी में स्तंभों के शीर्ष पर प्रतिमाएं बनाई गई हैं।  छत्री के गर्भ-गृह की जाल सजावट विशेष उल्लेख की है।

 सभी प्रवेश द्वारों के स्तंभों के मध्य में अर्धचंद्राकार उभरे हुए मेहराब हैं।  दोनों मेहराबों का किनारा बढ़ते हुए नए फूलों में समाप्त होता है।  स्तंभ के शीर्ष पर विभिन्न वाद्ययंत्र बजाते हुए नर्तकियों और महिलाओं की पेंटिंग हैं।  परिधानों में भी नारी अंकित है।  पूरी छतरी पर अंकित चिह्न मराठा शैली में हैं जिनमें कलाकार की मानसिक इच्छाओं को प्रदर्शित किया गया है।  वन्य जीवन के चित्र भी महत्वपूर्ण हैं।

सन्दर्भ
श्रेणी:इंदौर के पर्यटन स्थल
बोलिविया के देपार्तमेंतों का नक़्शा
बोलिविया के सबसे उच्च स्तरीय प्रशासनिक विभागों को "देपार्तमेंत" (स्पेनी: ) बोला जाता है। 

 तालिका 
बोलिविया में नौ देपार्तमेंत हैं -
बोलिविया के विभाग विभाग स्पेनी में सूचकाक्षर आबादी क्षेत्रफल (किमी) जन-घनत्व राजधानी (आबादी) नक़्शा ध्वजकुल बोलिविया 10,027,6441,098,5819.1सूक्रे (संवैधनिक)नुएस्त्रा सेन्योरा दे ला पास (सरकार का केन्द्र)5050बेनी  430,049 213,564 1.9 त्रिनिदाद (86,385)5050चुकिसाका631,06251,52411.9सूक्रे (280,259)5050कोचाबाम्बा1,786,04055,63122.7कोचाबाम्बा (586,813)5050ला पास 2,756,989133,98519.9नुएस्त्रा सेन्योरा दे ला पास (835,000)5050ओरूरो444,09353,5588.2सिउदाद दे ओरूरो (281,700)5050पान्दो75,33563,8271.1कोबिहा (32,217)5050पोतोसी780,392118,2186.5सिउदाद दे पोतोसी (149,246)5050सान्ता क्रूस 2,626,697370,6217.1सान्ता क्रूस दे ला सिएर्रा (1,638,343)5050तारिहा 496,98837,62312.5सिउदाद दे तारिहा (170,906)5050स्रोत:   2008,      . जन-घनत्व २००६ की अपेक्षित आबादी के आधार पर अनुमानित किये गये थे।

हर देपार्तमेंत के प्रान्त-स्तरीय उपविभाग हैं जिन्हें "प्रोविन्सिया" () कहा जाता है। हर प्रोविन्सिया के भी आगे नगर-निगम के स्तर के उपविभाग हैं जिन्हें "मुनिसिपिओ" () कहते हैं।

 इन्हें भी देखें 
 बोलिविया

 सन्दर्भ 

श्रेणी:बोलिविया के विभाग
श्रेणी:बोलिविया
श्रेणी:हिन्दी विकि डीवीडी परियोजना
बोलिविया में गर्भपात वर्तमान में अवैध है लेकिन यदि महिला के स्वास्थ्य के लिए हानिकारक हो अथवा यदि बलात्कार का मामला हो तो गर्भपात किया जा सकता है। यह नीति 1973 से लागू है।

उस महिला के लिए जो गर्भपात की अनुमति देती है सजा एक से तीन वर्ष कारावास है और गर्भपात करने वाले के लिए एक से छः वर्ष की हवालात की सजा हो सकती है। यदि कोई महिला स्वयं का गर्भपात करती है तो उसे सहमति के लिए मिलने वाली सजा के समान ही सजा मिलती है।

बहराल, यह वास्तव में एक गर्भवती महिला के लिए चुनौती है कि वो कानूनी और सुरक्षित गर्भपात करवा सके, चाहे उनका बलात्कार हुआ हो।
 सन्दर्भ 

श्रेणी:गर्भपात
श्रेणी:देशवार गर्भपात
बोली बोली
प्रत्येक प्राणी के हृदय में परिस्थितियों के अनुसार भिन्न-भिन्न प्रकार के भावों का उदय हुआ करता है और इन भावों को दूसरों पर प्रकट करने की भी प्रत्येक प्राणी को आवश्यकता होती है। एक समय वह था जब मनुष्य एक विकसित और शक्ति सम्पन्न प्राणी नहीं था। वह जंगलों में रहता था और जंगली जानवरों का शिकार कर उन्हीं के चर्म से अपने शरीर को ढंकता था। संकेत ही उसके भाव प्रकाशन थे, जिसके चिह्न आज भी गुफाओं, कंदराओं में पाए जाते हैं परन्तु धीरे-धीरे वह आगे बढ़ा और सभ्यता की ओर चला उसने अपनी भाव प्रकाशन प्रणाली में उन्नति की और जीभ, कंठ, आदि का सहारा लेकर उसने नई-नई ध्वनियों को जन्म दिया। ये ध्वनियाँ ही भाषा के नाम से पुकारी जाने लगीं।

प्रत्येक भाषा का विकास बोलियों से ही होता है। जब बोलियों के व्याकरण का मानकीकरण हो जाता है और उस बोली के बोलने या लिखने वाले इसका ठीक से अनुकरण करते हुए व्यवहार करते हैं तथा वह बोली भावाभिव्यक्ति में इतनी सक्षम हो जाती है कि लिखित साहित्य का रूप धारण कर सके तो उसे भाषा का स्तर प्राप्त हो जाता है। किसी बोली का महत्व इस बात पर निर्भर करता है कि समाजिक व्यवहार और शिक्षा व साहित्य में उसका क्या महत्व है। अनेक बोलियाँ मिलकर किसी एक भाषा को समृद्ध करती हैं। इसी प्रकार एक समृद्ध भाषा अपनी बोलियों को समृद्ध करती है। अतः कहा जा सकता है कि भाषा व बोलियाँ परस्पर एक दूसरे को समृद्ध करते हैं।

पशु-पक्षी अपनी भावाभिव्यक्तियों के लिए जिन ध्वनियों का प्रयोग करते हैं उन्हें भी बोली कहते हैं। इन बोलियों का भी नाम होता है जैसे शेर की बोली को दहाड़ना कहते हैं, हाथी की बोली को चिंघाड़ना और घोड़े की बोली को हिनहिनाना।

 इन्हें भी देखें 
 उपभाषा विज्ञान
 हिंदी की विभिन्न बोलियाँ और उनका साहित्य

श्रेणी:व्याकरण
श्रेणी:हिन्दी की बोलियाँ
श्रेणी:भाषा